बात 16 अगस्त, 2011 की है. मध्य प्रदेश की राजधानी भोपाल में मशहूर आरटीआई कार्यकर्ता 38 वर्षीया शहला मसूद की उसके घर के बाहर कार में हत्या कर दी गई. स्थानीय पुलिस को शुरू में लगा कि यह खुदकुशी का केस है. लेकिन जैसे-जैसे जांच आगे बढ़ी इस केस की कड़ियां उलझती चली गईं. इस बीच मीडिया और लोगों के दबाव में आकर राज्य सरकार ने सीबीआई जांच की सिफारिश कर दी. 19 अगस्त, 2011 को यह मामला सीबीआई को सुपुर्द कर दिया गया.